recursal/SuperWikiNEXT-32B huggingface dataset:
**கலினின்கிராத்து அரங்கு** (*Kaliningrad Stadium*, உருசியம்: Стадион Калининград) என்றும் **பால்திகா அரங்கு** (*Arena Baltika*) என்றும் அறியப்படும் இந்த கால்பந்து விளையாட்டரங்கம் உருசியாவின் புறநில ஆட்சிப்பகுதியாக பால்டிக் பகுதியில் உள்ள கலினின்கிராடின் அக்த்யாப்ரஸ்கி தீவில் அமைந்துள்ளது. இந்த அரங்கில் 2018 உலகக்கோப்பை காற்பந்து போட்டிகளின் சில ஆட்டங்கள் நடைபெறவுள்ளன. தவிரவும் உள்ளூர் பால்திகா கலினின்கிராத்து கால்பந்துக் கழகத்தின் இருப்பிடமாகவும் உள்ளது. 

இரண்டு அடுக்குகளாக உள்ள அரங்கத்தில் நவீன பாதுகாப்பு அமைப்புகளும் மூடிய-மின்சுற்று தொலைக்காட்சி அமைப்பும் கட்டமைக்கப்பட்டுள்ளன. இந்த திட்டம் 2006 உலகக் கோப்பையின் சில ஆட்டங்கள் நிகழ்ந்தேறிய ஜெர்மனியின் மியூனிக்கில் உள்ள *அல்லையன்சு அரங்கை* ஒட்டி வடிவமைக்கப்பட்டுள்ளது. இந்த அரங்கை நிர்மாணிப்பதற்கான திட்டமிடப்பட்ட செலவாக 11 பில்லியன் ரூபிள்கள் மதிப்பிடப்பட்டுள்ளது. கட்டிய பிறகு முதல் ஆட்டம் ஏப்ரல் 11, 2018 அன்று நடந்தது. 2018 உலகக் கோப்பை போட்டிகளுக்குப் பிறகு இதன் இருக்கைகள் 25,000ஆக இருக்கும். 

கலினின்கிராத்து அரங்கு போலந்து எல்லையிலிருந்து 45 கிலோமீட்டர் தொலைவில் உள்ளது; 2018 உலகக்கோப்பை அரங்குகளிலேயே ஐரோப்பிய செங்கன் நாடுகளுக்கு மிக அண்மையில் உள்ள அரங்கமாக இது விளங்கும்.

ஆகத்து 10, 2015இல் இது "அரங்கு கலினின்கிராத்து" அல்லது தமிழ்மரபில் *கலினின்கிராத்து அரங்கு* எனப் பெயரிடப்பட்டது.

2018 பிபா உலகக் கோப்பை
----------------------


| நாள் | நேரம் | அணி #1 | முடிவு | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| 16 சூன் 2018 | 21:00 | குரோவாசியா குரோவாசியா | – | நைஜீரியா நைஜீரியா | குழு டி |  |
| 22 சூன் 2018 | 20:00 | செர்பியா செர்பியா | – | சுவிட்சர்லாந்து சுவிட்சர்லாந்து | குழு ஈ |  |
| 25 சூன் 2018 | 20:00 | எசுப்பானியா எசுப்பானியா | – | மொரோக்கோ மொரோக்கோ | குழு பி |  |
| 28 சூன் 2018 | 20:00 | இங்கிலாந்து இங்கிலாந்து | – | பெல்ஜியம் பெல்ஜியம் | குழு ஜி |  |

மேற்கோள்கள்
-----------

1. ↑  "Арена к ЧМ-2018 по футболу в Калининграде будет называться "Стадион Калининград"" (in Russian). *TASS*. 10 August 2015.. பார்த்த நாள்: 2 December 2017.

வெளி இணைப்புகள்
---------------

விக்கிமீடியா பொதுவகத்தில்,  
 ***Kaliningrad Stadium***   
என்பதின் ஊடகங்கள் உள்ளன. 



| * பா
* உ
* தொ
2018 உலகக்கோப்பை காற்பந்து விளையாட்டரங்குகள் |
| --- |
| 
* கலினின்கிராத் அரங்கு (கலினின்கிராத்)
* கிரெத்தோவ்சுக்கி அரங்கு (சென் பீட்டர்ஸ்பேர்க்)
* லூசினிக்கி அரங்கு (மாஸ்கோ)
* அத்கிறீத்தியே அரங்கு (மாஸ்கோ)
* கசான் அரங்கு (கசான்)
* நீசுனி நோவ்கோரத் அரங்கு (நீசுனி நோவ்கோரத்)
* கொசுமசு அரங்கு (சமாரா)
* வோல்கோகிராட் அரங்கு (வோல்கோகிராட்)
* மோர்தோவியா அரங்கு (சரான்சுக்)
* ரஸ்தோவ் அரங்கு (தொன்-மீது-ரசுத்தோவ்)
* பிஸ்த் ஒலிம்பிக் அரங்கு (சோச்சி)
* மத்திய அரங்கு (எக்கத்தரீன்பூர்க்)

 |
என் மகன் திரைப்படத்தில் என். கிருஷ்ணமூர்த்தி
**என். கிருஷ்ணமூர்த்தி** பழம்பெரும் தென்னிந்திய நாடக, திரைப்பட நடிகர் ஆவார்.

வாழ்க்கைக் குறிப்பு
-------------------

கிருஷ்ணமூர்த்தி ஓர் இசைக் குடும்பத்தைச் சேர்ந்தவர். இவருடன் கூடப்பிறந்தவர்கள் அனைவரும் நன்றாகப் பாடுவார்கள். அக்காலத்தில் பிரபலமான *சுகுண விலாச சபை* என்ற நாடகக் குழுவில் தனது ஏழாவது அகவையில் நாடகங்களில் நடிக்கத் தொடங்கினார். *பிரகலாதா* நாடகத்தில் நடித்துப் புகழடைந்தார்.

இவரது ஒரு சில தனிப் பாடல்கள் "ஹிஸ் மாஸ்டர்சு வாய்சு" இசைத்தட்டுகளிலும் வெளிவந்தன. தொடர்ந்து கிருஷ்ணமூர்த்தியின் தந்தை இசைத்தட்டுகளில் வெளியிடுவதற்காகவே "சைனிங் ஸ்டார் சொசைட்டி" என்ற பெயரில் சில நாடங்களைத் தயாரித்துக் கொடுத்தார். அவற்றில் கிருஷ்ணமூர்த்தியும் அவரது குடும்பத்தினரும் நடித்தனர். இவற்றுக்குப் பெரும் வரவேற்புக் கிடைத்தது. கிட்டத்தட்ட ஆறு ஆண்டுகள் இந்த இசைத்தட்டுகள் வெளிவந்தன. ஏகநாத் (1938), சக்திமாயா (1939) ஆகிய திரைப்படங்களைத் தயாரித்து வெளியிட்டது. இவற்றிலும் கிருஷ்ணமூர்த்தி நடித்தார். கல்கத்தா ஈசுட் இந்தியா பிலிம் நிறுவனத்தினர் பிரகலாதா நாடகத்தைத் திரைப்படமாக எடுத்தனர். 1939 இல் வெளிவந்த *பிரகலாதா* என்ற இத்திரைப்படத்தில் கிருஷ்ணமூர்த்தி நடித்தார். டி. சி. வடிவேல் நாயக்கர் இயக்கியிருந்தார். இவரும் சுகுண விலாச சபையின் ஒரு நடிகராவார்.

1941 இல் ஜெமினியின் மதனகாம ராஜன் திரைப்படத்தில் மந்திரி மகன் குணசீலனாக நடித்தார். இத்திரைப்படத்தில் இவர் பாடிய *கதை ஒன்று சொல்லுவேன் கேள் பாவாய்* என்ற பாடல் இவருக்குப் பெரும் புகழ் தேடிக் கொடுத்தது. இரண்டாம் உலகப் போர்க் காலத்தில் இவர் விளையாட்டுகளில் அதிக கவனம் எடுத்துக் கொண்டார். குறிப்பாக மேசைப்பந்தாட்டத்தில் சிறப்பாக விளையாடினார். போட்டி ஒன்றுக்காக தில்லி சென்றிருந்த போது இவருக்கு அகில இந்திய வானொலியில் நாடகம் ஒன்றில் பங்கெடுக்கும் வாய்ப்புக் கிடைத்தது. அதன் பின்னர் வானொலியிலேயே நடிகராகவும், அறிவிப்பாளராகவும் பணியாற்றினார். தொடர்ந்து யுப்பிட்டரின் *என் மகன்*, மூர்த்தி பிக்சர்சின் *தியாகி*, போனோ பிலிம்சாரின் *வினோதினி*, *கோகுலதாசி* ஆகிய படங்களிலும் நடித்தார்.

இவர் நடித்த சில திரைப்படங்கள்
-----------------------------

* ஏகநாத் (1938)
* சக்திமாயா (1939)
* பிரகலாதா (1939)
* மதனகாம ராஜன் (1941)
* என் மகன் (1945)
* தியாகி (1947)
* உதயணன் வாசவதத்தா (1947)
* கோகுலதாசி (1948)
* வினோதினி (1949)

மேற்கோள்கள்
-----------

1. 1 2 3 4 5 6 7  *கதை ஒன்று சொல்luறேன் கேள்*, ஹனுமான் தீபாவளி மலர், பக். 22, அக்டோபர் 31, 1948
யாப்பிலக்கணத்தில் **விகற்பம்** எனப்படுவது ஒரு செய்யுளின் அடிகளில் இருக்கும் எதுகைகளின் விளக்கம் ஆகும். நான்கு அடிகளும் ஒரே எதுகை பெற்று வந்தால் அது **ஒரு விகற்பம்** ஆகும். இரு அடிகள் ஒரு எதுகையும், மற்ற இரு அடிகள் வேறொரு எதுகையும்,பெற்று வந்தால் அது **இரு விகற்பம்** ஆகும். இரு அடிகள் ஒரு எதுகையும், மற்ற இரு அடிகள் எதுகை பெறாமல், வேறுபட்டு வந்தால் அது **மூவிகற்பம்**.

ஒரு விகற்பம்
------------

கீழே காணும் பாடலில் நான்கு வரிகளிலும் ஒரேவகை எதுகைத் தொடை அமைந்து ஒரு விகற்பம் கொண்டதாக வருகிறது.

கடைவிலக்கிற் காயார் கழிகிழமை செய்யார்
கொடையளிக்கண் பொச்சாவார் கோலநேர்செய்யார்
இடையறுத்துப் போகிப் பிறனொருவன் சேரார்
கடைபோக வாழ்துமென் பார்.

இரு விகற்பம்
------------

முதல் இரண்டு அடிகளும் ஒருவகை எதுகையையும் (அஞ்சல் - வஞ்சி), மூன்றாம் நான்காம் அடிகள் இன்னொரு வகையான எதுகையையும் (காணப் - மாணப்) கொண்டு அமைந்து இரு விகற்பம் கொண்டதாக வருகிறது.

அஞ்சல் மடவனமே உன்ற னணிநடையும்
வஞ்சி யனையார் மணிநடையும் - விஞ்சியது
காணப் பிடித்ததுகா ணென்றான் களிவண்டு
மாணப் பிடித்ததார் மன்

மூவிகற்பம்
----------

கீழே காணும் பாடலில் முதல் இரு அடிகளிலும் எதுகைத் தொடை அமைந்து இருக்க மூன்றாம், நான்காம் அடிகள் எதுகையின்றி அமைவதால் இப்பாடல் மூன்று விகற்பம் உடையதாகிறது. 

யாரேஎம் போல அருளுடையார் இன்கமலத்
தாரேயுஞ் சென்னித் தமிழ்விரகன் - சீரேயும்
கொச்சை வயன்தன் குரைகழற்கே மெச்சி
அடிமைசெயப் பெற்றேன் அறிந்து
**பெண்களுக்கான சொத்துரிமை** (*women's property rights*) என்பது சமூகத்தில் வாழும் பெண்களுக்கு சொத்துக்களை நிர்வகிக்கவும், மேலும் பரம்பரையாக வரும் சொத்துக்களை அனுபவிக்கவும் வழங்கப்படும் உரிமைகள் ஆகும். பெண்களுக்கு சொத்துரிமை வழங்கும் வழக்கம் நாடுகளுக்கு நாடு வேறுபடுகின்றது. பெண்களுக்கு சொத்துரிமை அளிப்பதில் மக்களின் கலாச்சாரம், பழக்கவழக்கங்கள், அரசியல் போன்றவைகள் அதிக ஆதிக்கம் செலுத்துகின்றன. பல நாடுகளில் இன்னும் பெண்களுக்கு சொத்துரிமை வழங்காததன் காரணமாக இன்று உலக சமுதாயம் பல சவால்களை தற்சமயம் எதிர்கொண்டு வருகிறது. முக்கியமாக கல்வியறிவின்மை, குடும்ப வறுமை, ஆரோக்கியக்குறைவு போன்றவைகள் பெரும் பிரச்சனையாக உருவெடுத்துள்ளன. இவைகள் பெண்களுக்கு சொத்துரிமை வழங்குவதன் அவசியத்தை வலியுறுத்துகின்றன.

உலகம் தழுவிய அளவில் பெண்களின் நிலை
----------------------------------

உலகம் முழுவதும் உற்பத்தித் துறை, விவசாயம், தொழிற்சாலைகள், சிறு குறு தொழில்களில் பெண்களின் பங்களிப்பு அதிகமாக இருக்கிறது. பல நாடுகளில் பெண்களின் மூலமாக வரும் வருமானம் மட்டுமே பல குடும்பங்களின் வாழ்வாதாரமாக இருக்கிறது. உலக அளவில் வறுமைக் கோட்டிற்கு கீழ் வாழும் 40 சதவீத குடும்பங்களுக்கு பெண்களே தலைமை வகிக்கிறார்கள். உலகில் மூன்றில் ஒரு பங்கு மகளிர் சாியான அடிப்படை வசதிகள் கூட இன்றி வாழ்கிறார்கள் என்கிறது ஒரு ஆய்வு.[] உலக அளவில் விவசாயிகளால் தூவப்படும் விதைகளில் 60 முதல் 80 சதவீதம் பெண் விவசாயிகளால் தான் தூவப்படுகிறதாம்.[]

சொத்துரிமைகளில் பெண்களின் நிலை
------------------------------

என்ன தான் விவசாயத்துறையில் பெண்கள் மகத்தான பங்களிப்பு அளித்தாலும், அவா்களுக்கு சொத்துரிமை என்பது தொடா்ந்து மறுக்கப்படுகிறது. நில உரிமை மாற்றப்படும் போது அவா்கள் புறக்கணிக்கப்பட்டே வந்திருக்கிறார்கள். அதற்கு முக்கிய காரணமாக கூறப்படுவது நில உரிமை மாற்ற சபையில் ஆண்களின் ஆதிக்கம் அதிகமாக இருப்பதே ஆகும்.

இந்தியாவில் பெண்களுக்கான நிலை
-----------------------------

பண்டைய இந்தியாவில் பெண்களுக்கு சொத்துரிமை மறுக்கப்பட்டுள்ளது. மிதக்ஸரா, தாயபாகா போன்ற பள்ளிகளின் கொள்கைகள் பெண்களுக்கு சொத்துாிமை வழங்குவதை எதிா்த்தது. ஆனால், சுதந்திர இந்தியாவில் பெண்களுக்கு சொத்துரிமை படிப்படியாகத் தான் வழங்கப்பட்டது. இந்திய அரசமைப்பு சட்டத்தின் சரத்து 15 (1) குடிமக்களை பாலின ரீதியாக வேறுபடுத்துவது கூடாது என்பதை வலியுறுத்துகிறது. இது பெண்களுக்கு சொத்துரிமை வழங்க வழி செய்த மகத்தான சட்ட வாக்கியம் என்று பெண்ணியவாதிகளால் கருதப்படுகின்றது. அதன் பின்னர் 1956ம் ஆண்டு கொண்டுவரப்பட்ட இந்து வாரிசுரிமைச் சட்டம் பெண்களுக்கும் சொத்துரிமை வழங்கப்பட வழிவகை செய்தது. பின்னா் 2005 ஆம் அமல்படுத்தப்பட்ட திருத்தச் சட்டத்தின் படி பெண் பிள்ளைகளும் ஆண் பிள்ளைகளை போல தம் முன்னோர்களின் சொத்துக்களுக்கு உரிமை கொண்டாட முடிந்தது. தற்போதும் அந்த முறைப்படியே பாகப்பிரிவினை இந்தியா முழுவதும் நடைபெறுகிறது. இது இந்தியப் பெண்களுக்கு வழங்கப்பட்டுள்ள மிகப் பொிய உரிமையாக சமூக வல்லுநர்களால் கருதப்படுகிறது.
**பெண்கள் வரலாற்றில் ஆராய்ச்சிக்கான சர்வதேச கூட்டமைப்பு** ( **IFRWH** ) என்பது ஒரு சர்வதேச அமைப்பாகும், இதன் நோக்கம் "சர்வதேச அளவில் பெண்களின் வரலாற்றின் அனைத்து அம்சங்களிலும் ஆராய்ச்சியை ஊக்குவிப்பதும் ஒருங்கிணைப்பதும் ஆகும்." இது 1987 இல் நிறுவப்பட்டது. இது ஃபெடரேஷன் இன்டர்நேஷனல் பர் லா ரெச்செர்ச் என் ஹிஸ்டோயர் டெஸ் ஃபெம்ம்ஸ் ( **FIRHF** ) மற்றும் **பெண்கள் மற்றும் பாலின வரலாற்றில் ஆராய்ச்சிக்கான சர்வதேச கூட்டமைப்பு** என்றும் அழைக்கப்படுகிறது. 

இது சர்வதேச மாநாடுகளை ஒழுங்கமைக்கிறது அல்லது கூட்டாக ஏற்பாடு செய்கிறது. 2018 ஆம் ஆண்டில் கனடாவின் வான்கூவரில் உள்ள சைமன் ஃப்ரேசர் பல்கலைக்கழகத்தில் "தேசியவாதங்கள், மீறல்கள், மொழிபெயர்ப்புகள்" என்ற கருப்பொருளில் நடைபெற்றது.   2000 ஆம் ஆண்டு மாநாடு ஒஸ்லோவில் "கலாச்சார சகவாழ்வின் தளங்களில் மோதல் மற்றும் ஒத்துழைப்பு: பெண்கள் வரலாற்றில் இருந்து பார்வைகள்" என்ற கருப்பொருளில் நடைபெற்றது. 

முக்கியமாக, ஐக்கிய இராச்சிய பெண்கள் வரலாற்று வலைதளம் போன்ற தேசிய ஆராய்ச்சியாளர்களின் குழுக்கள் மூலமாகவும்  அல்லது பங்களாதேஷ் தேசியக் குழு மூலமாகவும் உறுப்பினர்கள் தேர்ந்தெடுக்கப்படுகிறார்கள். 

கூட்டமைப்பு என்பது சர்வதேச வரலாற்று அறிவியல் குழுவின் இணைந்த சர்வதேச அமைப்பாகும்.  

இந்த கூட்டமைப்பு 1987 இல் நிறுவப்பட்டது மற்றும் இதன் ஆரம்ப மாநாட்டை 1989 இல் ராக்பெல்லர் அறக்கட்டளையின் பெல்லாஜியோ மையத்தில் நடத்தியது. அங்கு வழங்கப்பட்ட பல கட்டுரைகள் *பெண்களின் வரலாறு எழுதுதல்* (1991, ஸ்பிரிங்கர்:ISBN 9781349215126 ). ஜூன் 2017இல், ஐடா ப்ளோம் பதவியேற்றார். இது ஒரு கவுரவ குழு உறுப்பினர் பதவியாகும்.

சான்றுகள்
---------

1. 1 2  "Home page". IFRWH. 1 June 2017 அன்று பார்க்கப்பட்டது.
2. ↑  "Welcome to the 2018 IFRWH Conference". *Department of Feminist Studies*. UC Santa Barbara. 1 June 2017 அன்று பார்க்கப்பட்டது.
3. ↑  Offen, Karen (2000). "The International Federation for Research in Women's History: The Oslo Meeting". 1 June 2017 அன்று பார்க்கப்பட்டது.
4. ↑  "International Federation for Research in Women's History". Women's History Network. 1 June 2017 அன்று பார்க்கப்பட்டது."International Federation for Research in Women's History". Women's History Network. Retrieved 1 June 2017.
5. ↑  "Bangladesh National Committee". IFRWH. 1 June 2017 அன்று பார்க்கப்பட்டது.
6. 1 2  "About the Federation". IFRWH. 1 June 2017 அன்று பார்க்கப்பட்டது."About the Federation". IFRWH. Retrieved 1 June 2017.
7. ↑  "International Federation for Research in Women's History". International Committee of Historical Sciences. 1 ஜூன் 2017 அன்று மூலம் பரணிடப்பட்டது. 1 June 2017 அன்று பார்க்கப்பட்டது.
8. ↑  "International Federation for Research in Women's History (IFRWH) Conference". *ifrwh-bulgaria*. 1 June 2017 அன்று பார்க்கப்பட்டது.
**கலிங்கம் மீதான சோழர் படையெடுப்பு** முதலாம் குலோத்துங்க சோழன் ஆட்சிக் காலத்தில் கலிங்க அரசு மீது கி.பி. 1110 இல் மேற்கொள்ளப்பட்ட இரண்டாவதும் மிகவும் புகழ்பெற்ற படையெடுப்பும் ஆகும்.

முதலாம் குலோத்துங்க சோழனின் படைத்தளபதியும் பல்லவ அரச குலத்தவனுமான கருணாகரத் தொண்டைமான் தலைமையில் சென்ற சோழப்படைகள் எளிதாகக் கலிங்கப் படையைத் தோற்கடித்து, அதன் அரசன் *அனந்தவர்மன் சோடகங்கன்* ஓடிப்போகும்படி செய்தது. இப்போரும் அதன் விளைவும் கலிங்கத்துப்பரணி எனும் நாட்டுப்பாடலை உருவாக்கியது.

விளைவு
------

கிபி 1097 இல் நடந்த கலிங்கம் மீதான சோழர் படையெடுப்பினால் கலிங்க அரசு சோழருக்குக் கீழ்ப்பட்டு, கலிங்க அரசன் சோழப் பேரரசருக்கு ஆண்டுதோறும் கப்பம் செலுத்த வேண்டி ஏற்பட்டது. கலிங்க அரசன் அனந்தவர்மன் சோடகங்கன் இரண்டு ஆண்டுகள் கப்பம் செலுத்தாது விட்டதும், முதலாம் குலோத்துங்க சோழன் கலிங்கத்தின் மீதான போரை அறிவித்து, தன் அமைச்சரும் படைத்தளபதியுமான கருணாகரத் தொண்டைமான் தலைமையில் போர் நடக்கச் செய்தான்

போர்நிகழ்ச்சிகள்
----------------

கருணாகரத் தொண்டைமான் 1110 இல் காஞ்சிபுரத்திலிருந்து புறப்பட்டு, பாலாறு, பெண்ணாறு, கிருஷ்ணா ஆறு, கோதாவரி ஆகியவற்றைக் கடந்து கலிங்கத்தை அடைந்தார். படை முன்னேற்றத்தைத் தடுக்க ஆனந்தவர்மன் அனுப்பிய யானைப் படையை அழித்து, கருணாகரத் தொண்டைமான் கலிங்கத்தைச் சூறையாடிப் பாழாக்கினான். ஆனந்தவர்மன் சோழர் படையைப் போர்க்களத்தில் எதிர் கொண்டான். ஆனாலும் அவன் தோற்கடிக்கப்பட்டுப், போர்க்களத்தை விட்டு ஓடிவிட்டான்.

உசாத்துணை
---------

1. 1 2 3  Sastri, p 322
2. ↑  Sastri, p 321

உசாத்துணை நூல்
--------------

* K. A. Nilakanta Sastri (2000) [1935]. *The Cōlas*. Madras: University of Madras.
**விகார் அகமது** (*Vikar Ahmed*) (இறப்பு 7 ஏப்ரல் 2015) **விகாருதீன்** என்றும் அழைக்கப்படுபவர். தர்சுகா-சிகாத்-ஓ-சகாதத்தின் செயல்பாட்டாளர் ஆவார். மெக்கா மச்சிது குண்டுவெடிப்பில் சந்தேக நபர் ஆவார். ஆந்திரப் பிரதேச காவல்துறையிடம் இருந்து தலைமறைவாக இருந்தார். 2010 ஆம் ஆண்டு சூலை மாதத்தில் பிடிபட்டார். 
2009 மற்றும் 2010 ஆம் ஆண்டுகளில் ஐதராபாத்து காவல்துறை மீது நடத்தப்பட்ட கொடூர தாக்குதல்களில் ஈடுபட்டதாக இவர் மீது குற்றம் சாட்டப்பட்டது. 2009 ஆம் ஆண்டு, கைதராபாத்தில் ஃபலக்னுமா பகுதியில் மர்ம நபர்கள் துப்பாக்கிச் சூடு நடத்தியதில் ஒரு போலீசுகாரர் கொல்லப்பட்டார். மற்றொருவர் காயமடைந்தார், 2010 ஆம் ஆண்டில் ஐதராபாத்தில் உள்ள ஓல்ட் சிட்டி பகுதியில் உள்ள சாலிபண்டா பகுதியில் மோட்டார் சைக்கிளில் சென்ற இருவர் காவல்துறை மீது துப்பாக்கிச் சூடு நடத்தியதில் ஒரு போலீசுகாரர் கொல்லப்பட்டார் மற்றும் மூன்று பேர் காயமடைந்தனர்.

7 ஏப்ரல் 2015 அன்று வாரங்கல் சிறையில் இருந்து ஐதராபாத்து நீதிமன்றத்திற்குச் செல்லும் வழியில் தெலுங்கானாவின் நல்கொண்டா மாவட்டத்தில் உள்ள அலைர் அருகே விகாருதீன் மற்றும் நான்கு சிமி ஆர்வலர்கள் என சந்தேகிக்கப்படுபவர்கள் என்கவுண்டர் செய்யப்பட்டனர். அவர்களில் ஒருவர் பாதுகாப்புப் பணியாளர்களை வழிமறித்து தப்பிச் செல்லும் முயற்சியில் ஆயுதம் ஒன்றைப் பறித்துச் செல்ல முயன்றதாகக் கூறப்பட்டு ஐந்து பேரும் கொல்லப்பட்டனர்.

மேற்கோள்கள்
-----------

1. ↑  "Most wanted terrorist Vikaruddin arrested in Hyd". Simply Telangana. 13 July 2010. 10 April 2018 அன்று மூலம் பரணிடப்பட்டது.
2. ↑  Bhattacharya (16 May 2010). "'Terror attack' kills policeman in Hyderabad". *The Daily Star*. .
3. ↑  "Suspected Terrorists Killed in Encounter in Telangana". NDTV. 8 April 2015. .
**விகாரமாகாதேவி** என்பவள் துட்டகைமுனு (கி.மு. 161 முதல் கி.மு. 137 வரை) என்ற இலங்கை மன்னனின் தாயாவாள். காகவண்ண தீசன் (கி.மு. 205 முதல் கி.மு. 161 வரை) என்ற உருகுணை இராச்சிய மன்னனுக்கும் விகார மாதேவிக்கும் பிறந்தவனே துட்டகைமுனு. துட்டகைமுனு காகவன்ன திச்சனிடம் வடஇலங்கையை ஆண்ட தமிழ் மன்னனான எல்லாளன் என்பவன் மீது போர் தொடுக்க வற்புறுத்தினான். எல்லாளன் மீதுள்ள மக்கள் பலம் மற்றும் படை பலம் கருதி காகவன்ன திச்சன் எல்லாளன் மீது போர் தொடுக்க அச்சமுற்றான். இதை ஏளனப்படுத்தி பெண்களின் அணிகலன்களை தந்தைக்கு பரிசாக அனுப்பி வைத்தான் துட்டகை முனு. இந்த வருத்தத்தால் காகவண்ண திச்சன் இறந்தான். துட்டகைமுனுவிற்கு அவனது தந்தை எல்லாளன் (வட இலங்கை) மீது படை எடுக்க உதவாவிட்டாலும் அவளுடைய தாயான விகார மாதேவி உதவினாள்.

இரு கோட்டைகளை வெல்தல்
---------------------

துட்டகைமுனு எல்லாளன் மீது போர் தொடுக்கையில் இரு தளபதிகளின் கோட்டைகளை அவனால் வெல்ல இயலவில்லை. மகேலனின் கோட்டையும், தித்தம்பன் என்பவனின் கீழ் இருந்த அம்பதித்தை கோட்டையும் நேரில் போர் செய்து வெல்ல இயலாதவை என்று கண்ட துட்டகைமுனு தன் தாயான விகார மாதேவியை மணந்து தருவதாக ஆசைக்காட்டியும், அவளது உடலழகைக் காட்டியும் தன் பக்கம் ஈர்த்தான். விகார மாதேவியை மணந்து கொள்வதால் அரசாட்சி கிடைக்கும் என கனவு கண்ட தளபதிகள் ஒழுங்கே போர் செய்யாததால் இரு கோட்டைகளும் விழுந்தன. இவ்வாறு துட்டகைமுனுவின் வெற்றி எளிதாக விகார மாதேவி இரண்டு முறை உதவியது குறிப்பிடத்தக்கது.

மூலம்
-----

* மயிலை சீனி. வேங்கடசாமி (2007). *சங்ககாலத் தமிழக வரலாறு - 2*. சென்னை: மீனா கோபால் பதிப்பகம். பக். 225-226.

மேற்கோள்களும் குறிப்புகளும்
---------------------------

1. ↑  மகாவம்சம் 25:48-49
2. ↑
3. ↑  மகாவம்சம் 25:8-9
**திருஊரகப் பெருமாள் கோயில்** என்ற வைணவத் திருக்கோயில், இந்தியா தீபகற்பத்தின் தமிழ்நாடு மாநிலத்தில் காஞ்சிபுரம் மாவட்டத்தின் குன்றத்தூர் ஊரில் அமைந்துள்ளது. மூலவர்: திருஊரகப் பெருமாள். தாயார்: திருவிருந்தவல்லி. மூலவர், மேற்கு நோக்கி, காஞ்சிபுரம் ஊரகப் பெருமாள் சன்னதியை நோக்கும் கருத்தில் கொண்டு எழுந்தருளியுள்ளார். தாயார் கிழக்கு நோக்கி, தனிசன்னதி கொண்டுள்ளார்.

அமைவிடம்
--------

கடல் மட்டத்திலிருந்து சுமார் 48 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°59'15.1"N, 80°05'36.7"E (அதாவது, 12.987532°N, 80.093513°E) ஆகும்.

கோயில் வரலாறு
-------------

குலோத்துங்க சோழ மன்னன் குன்றத்தூரை உள்ளடக்கிய பகுதியை ஆண்டு வந்த சமயத்தில், அவனுக்கு தோஷம் ஒன்று உண்டானது. பல தலங்களில் பரிகாரம் செய்தும் பலனில்லை. ஒருநாள் திருமால் அவனது கனவில் முதியவர் வடிவில் தோன்றி, தான் காஞ்சிபுரத்தில் திருஊரகப் பெருமாளாக அருளுவதாகவும், தன்னை அவ்விடத்தில் வந்து வழிபட, தோஷநிவர்த்தி பெறும் என்றும் கூறவே, அதன்படி மன்னன் காஞ்சிபுரம் சென்று, திருஊரகம் என்னும் திவ்ய தேசத்தை அடைந்தான். அங்கு பெருமாள் ஆதிசேஷன் (என்ற நாகம்) வடிவில் இருந்ததைக் கண்டான். அதுவரையில் பெருமாளை முழு உருவத்துடன் பார்த்து வந்த மன்னனுக்குத் தான் சரியான கோயிலுக்குத் தான் வந்திருக்கிறோமா என்ற குழப்பம் ஏற்பட்டது. அன்றிரவு அங்கேயே தங்கி இருந்த மன்னனின் கனவில் தோன்றிய பெருமாள், தானே அத்தலத்தில் ஆதிசேஷன் வடிவில் எழுந்தருளியிருப்பதாக உணர்த்தினார். அதன் பின்னர் ஊரகப் பெருமாளை தரிசித்து தோஷம் நீங்கப் பெற்றான். பெருமாளுக்கு நன்றிக் கடனாக குன்றத்தூரில் உள்ள இத்தலத்தில் கோயில் கட்டினான். பெருமாள் திருப்பதி வெங்கடாசலபதி வடிவில் அவருக்குக் காட்சி கொடுத்ததால், அதே வடிவிலேயே, பெருமாள் நின்ற திருக்கோலத்தில் சிலை வடித்து இங்கு பிரதிஷ்டை செய்து வழிபட்டான். மேலும், சுவாமிக்கு 'திருஊரகப் பெருமாள்' என்று பெயர் சூட்டினான்.

மற்ற சன்னதிகள்
--------------

திருவிருந்தவல்லி தாயார் சன்னதி, கல்யாணராமர் (சீதை, லட்சுமணனும் கூடிய) சன்னதி, ஆஞ்சநேயர் சன்னதி, ஆண்டாள் சன்னதிகளும் இங்கு உள்ளன.

திருவிழாக்கள்
-------------

பங்குனி மாதம் ரோகிணி நட்சத்திரத்தில் சுவாமி தாயார் திருக்கல்யாணம், வைகுண்ட ஏகாதசி அன்று சொர்க்கவாசல் திறப்பு, புரட்டாசி 4-வது சனிக்கிழமை பெருமாள் கருட வாகனத்தில் எழுந்தருளி சேவை, ஆடிப்பூரம், நவராத்திரி, அனுமன் ஜெயந்தி ஆகிய திருவிழாக்கள் சிறப்பாகக் கொண்டாடப்படுகின்றன.

கோயில் நேரங்கள்
---------------

பக்தர்களின் நலனுக்காக, காலை 9 மணி முதல் நண்பகல் 12 மணி வரையிலும், மாலையில் 5.30 மணி முதல் இரவு 8.30 வரையிலும், தரிசனத்திற்காக கோயில் திறந்து வைக்கப்பட்டிருக்கும்.

மேற்கோள்கள்
-----------

1. ↑  "Ooraga Perumal-Kundrathur>Tamilnadu>Temple>திருஊரகப்பெருமாள்". *Dinamalar*.
2. ↑  "Ooraga Perumal- Kundrathur>Tamilnadu Temple>திருஊரகப்பெருமாள்". *Dinamalar*.
**விகடன் பிரசுரம்**, விகடன் குழுமத்தினால் நடத்தப்படுகின்ற ஒரு பதிப்பகமாகும். 600க்கும் மேற்பட்ட புத்தகங்களை பல்வேறு துறைகளின் கீழ் இந்த பதிப்பகம் வெளியிட்டுள்ளது. விகடன் குழுமத்தினால் நடத்தப்படுகின்ற இதழ்களில் தொடர்களாக வந்து மக்களின் வரவேற்பினை பெற்றவை தனிப் புத்தகங்களாக வெளியிடப்படுகின்றன.

இணைய வழியிலான புத்தக விற்பனையும் தற்போது விகடன் பிரசுரத்தால் நடத்தப்படுகிறது. இவை தவிர, பணக்கட்டளை அல்லது வங்கி வரைவோலையாகவும் பணம் செலுத்திப் புத்தகங்களைப் பெறும் முறையும் உள்ளது.

பிரிவுகள்
---------

### அறிவியல் - ஆய்வு - தொழில்நுட்பம்

மனிதனுக்குள்ளே ஒரு மிருகம், பெண்ணின் மறுபக்கம், தலைமைச் செயலகம் ஆன்லைனில் A to Z, லேப்டாப் A to Z, அச்ச ரேகை.. தீர்வு ரேகை, வருங்காலத் தொழில்நுட்பம், கண்டுபிடித்தது எப்படி? (பாகம் 2)

### இலக்கியம்‍‍ - இலக்கணம் - பொன்மொழிகள்

எஸ்.ராமகிருஷ்ணன் அவர்களின் தேசாந்திரி, கதாவிலாசம், துணையெழுத்து, கேள்விக்குறி நூல்களும், இலக்கியச் சித்திரங்களும் கொஞ்சம் சினிமாவும், காதல் பால், கம்பனில் ராமன் எத்தனை ராமன் போன்ற நூல்களும் வெளியிடப்பட்டுள்ளன.

### சட்டம்

தகவல் அறியும் உரிமைச் சட்டம், மோட்டார் வாகனச் சட்டம், தைரியமாக சொத்து வாங்குங்கள், நீங்களும் நுகர்வோரே போன்ற நூல்கள் சட்டம் சம்மந்தமாக வெளியிடப்பட்டுள்ள நூல்களாகும்.

### ஆன்மிகம்

அவதார புருஷன், மகா சுதர்ஸன வழிபாடு, தட்சிணாமூர்த்தி வழிபாடு, சாக்கிய முனி புத்தர், தமிழ்மறை தந்த பன்னிருவர் என பல ஆன்மீக நூல்கள் விகடன் பிரசுகத்தினால் வெளியிடப்பட்டுள்ளன. சக்தி விகடன் ஆன்மீக இதழில் வெளிவந்து புகழ்பெற்ற ஆன்மீக தொடர்கள் புத்தகங்களாக வெளியிடப்படுகின்றன.

### ஜோக்ஸ் - கார்ட்டூன்ஸ்

ஸ்ரீதர் கார்ட்டூன்ஸ் (பாகம் 1), மதன் கார்ட்டூன்ஸ் (பாகம் 1), விகடன் ஜோக்ஸ் 2008, ஸ்ரீதர் ஜோக்ஸ், தாணு ஜோக்ஸ், ராஜு ஜோக்ஸ், கோபுலு ஜோக்ஸ் (பாகம் 1), டயலாக்,கோபுலு ஜோக்ஸ் (பாகம் 2) போன்ற நூல்கள் மக்களின் வரவேற்பினை பெற்றவை.

### சமையல்

கிச்சன் கிளினிக், சாந்தாஸ் சமையல், 30 நாள் 30 ருசி, வெரைட்டி ஃபாஸ்ட் புட் போன்ற நூல்கள் சமையல் கலை சார்ந்து வெளியிடப்பட்டுள்ளன.

### ஆன்மிக வரலாறு

### தன்னம்பிக்கை - சுயமுன்னேற்றம்

### இல்லறம்

### சுட்டிகளுக்காக

### பெண்களுக்காக

### சமூக, அரசியல் கட்டுரைகள்

### பொது

புகழ்பெற்ற என்சைக்லோபீடியா ப்ரிட்டானிகா தமிழில் விகடன் பிரசுரத்தினரால் வெளியிடப்பட்டது.

### சினிமா - திரைக்கதை - வசனம் - நாடகம் - இசை

### மொழிபெயர்ப்பு நூல்கள்

பொன்னியின் செல்வன்
------------------

2216 பக்கங்களைக் கொண்ட அமரர் கல்கி எழுதிய பொன்னியின் செல்வன் புதினத்தினை 2012 ஜனவரியில் விகடன் பிரசுரம் வெளியிட்டது. ஓவியர் மணியம் தீட்டிய வண்ண ஓவியங்களுடன் பிரமிப்பான வடிவில் வெளிவந்து புகழ்பெற்றது.

வெளி இணைப்புகள்
---------------

விகடன் பிரசுரம்

| * பா
* உ
* தொ
விகடன் குழுமம் |
| --- |
| நிறுவனர் | 
* எஸ். எஸ். வாசன்

 |  |
| முக்கிய நபர்கள் | 
* எஸ். பாலசுப்ரமணியன்
* பா.சீனிவாசன்

 |
| இதழ்கள் | 
* ஆனந்த விகடன்
* ஜூனியர் விகடன்
* அவள் விகடன்
* சுட்டி விகடன்
* சக்தி விகடன்
* நாணயம் விகடன்
* மோட்டார் விகடன்
* பசுமை விகடன்
* டாக்டர் விகடன்
* டைம் பாஸ்
* அவள் மணமகள்
* அவள் கிட்சென்
* தடம்

 |
| பிற இதழ்கள் | 
* என் விகடன்

 |
| சிறப்பு மலர்கள் | 
* தீபாவளி மலர்
* விகடன் பொக்கிஷம்
* விகடன் காலப்பெட்டகம்

 |
| பிற துறைகள் | 

|  |  |
| --- | --- |
| திரைப்படத் துறை | விகடன் டாக்கீஸ் |
| பதிப்புத் துறை | விகடன் பிரசுரம் |

 |
| செயல்பாடுகள் | 
* மாணவர் பத்திரிகையாளர் பயிற்சித் திட்டம்
* தானே துயர் துடைப்போம்

 |
**விகிதத்தொடர்பு** (ஆங்கிலம்: proportionality) என்பது ஒரு பொருளின் அளவை மற்றொரு பொருளின் அளவோடு ஒப்பிட்டுக் கூறுவதாகும். எடுத்துக்காட்டாக, அரிசியும் மிளகுச் சாறும் பயன்படுத்தப்படும் விகிதமானது, "4 படி அரிசிக்கு, 3 குவளை மிளகுச் சாறு" என்றால், இத்தொடர்பு அரிசிக்கும் மிளகுச் சாற்றுக்கும் உள்ள சார்பு நிலையைக் (சார்ந்து இருக்கும் தன்மை) குறிக்கின்றது; அதாவது, எடுத்துக்கொள்ளப்படும் அரிசியின் அளவு அதிகமாக அதிகமாக மிளகுச் சாறின் அளவும் அதிகமாகும்; மாறாக எடுத்துக்கொள்ளப்படும் அரிசியின் அளவு குறையக்குறைய மிளகுச் சாறின் அளவும் குறையும்.

மாறி *y* ஆனது மாறி *x* உடன் நேர்விகிதத் தொடர்பு கொண்டுள்ளது..
பொதுவாக கணிதத்தில், ஒன்றையொன்று சார்ந்துள்ள இரு மாறிகளின் சார்புநிலையின் தன்மையையும் அளவையும் விகிதத்தொடர்பு தருகிறது. இரு மாறிகளில் ஒன்றில் ஏற்படும் மாற்றம் மற்றொரு மாறியிலும் மாற்றத்தை விளைவித்து, அவற்றில் ஏற்படும் மாற்றங்களின் அளவுகளில் ஒன்று மற்றதன் மாறிலிமடங்காக அமையுமானால் அவ்விரு மாறிகளும் "விகிதத்தொடர்பு "கொண்டவை எனப்படுகின்றன. அம் மாறிலியானது **விகிதத்தொடர்பு மாறிலி** (*proportionality constant*) என அழைக்கப்படுகிறது.

நேர்விகிதத் தொடர்பு
-------------------

**நேர்விகிதத் தொடர்பு** நிலையை, மாறிகளை வைத்துக் கூறுவதென்றால், அரிசி {\displaystyle x} படிகள் என்றும், சாறு {\displaystyle y} குவளைகள் என்றும் கொண்டு, கீழ்க் கண்டவாறு கூறலாம்:

{\displaystyle y\propto x}
அதாவது, {\displaystyle x} அதிகமாக, {\displaystyle y}-உம் அதிகமாகும்.

இதை, 

{\displaystyle y=kx}
அல்லது 

{\displaystyle {\frac {y}{x}}\ =k}
என்றும் எழுதுவர். இதில், k என்பது *நேர்விகிதத் தொடர்பு எண்* என்று சொல்லப்படும்.
ஐரோப்பாவில், 14-ஆம் நூற்றாண்டு அளவில் நேர்விகிதத் தொடர்பு என்ற கருத்து மக்களிடையே புழங்கி வந்ததாகத் தெரிகின்றது.

எதிர்விகிதத் தொடர்பு
--------------------

**எதிர்விகிதத் தொடர்பு** என்பதில், {\displaystyle x} அளவு அதிகமாக {\displaystyle y} அளவு குறையும். இதைக் கீழ்க் கண்டவாறு குறிக்கலாம்.

{\displaystyle y\propto {1 \over x}}
அதாவது, 

{\displaystyle y={k \over x}}
இதில், {\displaystyle k} என்பது *எதிர்விகிதத் தொடர்பு மாறிலி* என்று சொல்லப்படும்.

பன்மடி விகிதத் தொடர்பு
----------------------

**பன்மடி விகிதத் தொடர்பு** என்பதில், {\displaystyle x} அளவு அதிகமாக {\displaystyle y} அளவு பன்மடி {\displaystyle x}-ஆக அதிகரிக்கும். அதாவது,

{\displaystyle y\propto a^{x}}
இதை, {\displaystyle k} என்ற **பன்மடி விகிதத் தொடர்பு எண்**ணைப் பயன்படுத்தி, 

{\displaystyle y=ka^{x}}
என்று எழுதலாம்.

மடக்கை விகிதத் தொடர்பு
----------------------

**மடக்கை விகிதத் தொடர்பு** என்பதில், {\displaystyle x} அளவு அதிகமாக {\displaystyle y} அளவு {\displaystyle x}-இன் மடக்கையாக அதிகரிக்கும். அதாவது,

{\displaystyle y\propto \log \_{a}(x)}
இதை, {\displaystyle x} என்ற **மடக்கை விகிதத் தொடர்பு மாறிலி**யைப் பயன்படுத்தி, 

{\displaystyle y=k\log \_{a}(x)}
என்று எழுதலாம்.

உசாத்துணை
---------

1. ↑
2. ↑  Mathematics Text book, VIII standard, Government of Tamil Nadu, Chennai, 2014.
3. ↑
4. ↑
**வி ஆர் த நைட்** 2010ல் ஜெர்மனியில் வெளிவந்த வாம்பைர் திகில் திரைப்படமாகும். இத்திரைப்படத்தினை டென்னிஸ் கன்செல் எழுதி இயக்கியிருந்தார். இத்திரைப்படத்தில் ஒரு பெண் வாம்பைர், இளம் பெண்ணொருத்தியைக் கடித்தனால் அவள் வாழ்வில் ஏற்படுகின்ற மாற்றத்தினைப் பதிவு செய்திருந்தது. இப்படத்தில் மனச்சோர்வு, தன்னே துன்புறுத்துதல், தற்கொலை, இறவாமை போன்றவையும், பிரிவினைவாதப் பெண்ணியத்தினையும் வெளிபடுத்தியது.

கதை
---

தனியார் விமானமொன்றில் அனைவரும் வாம்பைரால் தாக்கப்பட்டு இறந்திருப்பதும், அதில் மூன்று இளம் பெண்கள் மட்டும் உயிரோடிருப்பதுமாகப் படம் தொடங்குகிறது. அவர்களில் தலைவராக இருக்கும் பெண், கழிவறையில் ஒரு விமானப் பணிப்பெண் மறைந்திருப்பதைக் கண்டுபிடித்து அவரைக் கொல்கிறார். பின் மூவரும் விமானத்திலிருந்து கீழே குதிக்கின்றார்கள்.

லீனா, பெர்லின் நகரில் வசிக்கும் ஒரு சிறிய திருடி. ஒரு முறை அவர் திருடும் பொழுது, காவல்துறை அதிகாரியான டாம் பிடிக்க முயலுகிறார். அவரிடமிருந்து தப்பி ஓடும் லீனா, ஒரு துணிக் கடையில் பெண்ணின் உடையை திருடி அணிந்து கொண்டு, பாலம் ஒன்றின் மீது அமர்ந்துகொள்கிறார். திருடனை பிடிக்க ஓடிவந்த டாம், அங்கு லீனாவிடம் விசாரனை செய்கிறார். அதன்பின்பு லீனாவின் கைகளில் ஏற்பட்ட காயத்தினைக் கண்டு தான் தேடிவந்த திருடன் லீனாதான் என்பதை உறுதிசெய்கிறார். ஆனால் லீனா டாமை தாக்கிவிட்டுத் தப்பிவிடுகிறார்,.

ஒரு நாள் இரவு நேர விடுதியொன்று பூங்காவின் நடுவே இருப்பதை லீனா காண்கிறார். அதனுட் செல்ல முற்படுகையில் தடுத்து நிறுத்தும் காவலாளியிடம் லீலாவை உள்ளே வரவிடும்படி வாம்பைரில் ஒருத்தியான லூய்சி உத்தரவிடுகிறார். லீனாவுடன் நடனமாடும் லூய்சி, அவளை குளியலறைக்கு அழைத்துச் சென்று கடித்துவிடுகிறார். தன்னை ஒரு வாம்பைர் கடித்துவிட்டது என அறிந்த லீனா பயந்தபடி வீட்டிற்கு சென்றுவிடுகிறார். மறுநாள் காலை அவளுடைய அறையில் சூரியன் கதிர்கள் உடம்பில் பட, தானும் வாம்பைராக மாறிவிட்டதை உணர்கிறார்.

தன்னை இவ்வாறு மாற்றிய லூய்சியிடம் முறையிட அன்றிரவு இரவு நேர விடுதிக்கு செல்கிறார் லீனா. அங்கு லூய்சியுடன் மேலும் இரு பெண்கள் இருப்பதைக் காண்கிறார். வாம்பைராக இருப்பதால் கிடைக்கும் நன்மைகள் பற்றி லீனாவிற்கு தெரிவிக்க லூய்சி அவளை ஒரு விபச்சாரத் தரகரிடம் அனுப்புகிறார். அங்கு இருவரை வாம்பைர் பெண்கள் கொல்கின்றார்கள். அதனை ஒளிந்திருந்த காணும் ஒருவன் மட்டும் உயிர் தப்புகிறான். கொலை நடந்த இடத்திற்கு மறுநாள் காவல்துறை வருகிறது. அதிகாரியான டாம் அங்கு மறைத்து வைக்கப்பட்டிருந்த காணொளிப் பதிவுகளை அறையில் வைத்துக் காண்கிறான். அதில் கொலை நடந்த போது ஒளிந்திருந்த குண்டர்களில் ஒருவன் மிகுந்த பயத்துடன் வெளியேறுவது பதிவாகியிருக்கிறது. காவல்துறை அந்த மனிதனைத் தேடுகிறது.

இதற்கிடையே வாம்பைர் பெண்கள் மேலும் இரு காவலரைக் கொலை செய்கின்றார்கள். அதனைப் பார்த்துப் பயந்த லீனா அவர்களிடமிருந்து தப்பித்துவிட எண்ணி டாமைத் தொலைபேசியில் தொடர்புகொள்கிறார். லீனாவைக் காப்பற்ற வரும் டாமிடமிருந்தும் காவல்துறையிடமிருந்தும் தப்பிக்க முயலும் போது ஒரு பெண் வாம்பைர் கொல்லப்படுகிறாள். லூய்சியுடன் இருந்த மற்றொரு வாம்பைரும் சூரியனின் கதிரில் நின்று தற்கொலை செய்து கொள்கிறது. இறுதியாக டாமை துப்பாக்கியால் லூய்சி வீழ்த்த, லீனா லூய்சியிடம் சண்டையிட்டு டாமை மீட்கிறார்.

இவற்றையும் காண்க
----------------

* பிளேட் (திரைப்படம்)
* வாம்பைர் திரைப்படங்கள்

ஆதாரங்கள்
---------

வெளி இணைப்புகள்
---------------

* அதிகாரப்பூர்வ இணையதளம்  (ஜெர்மன்)
* அதிகாரப்பூர்வ இணையதளம்  (அமெரிக்க ஐக்கிய அரசு)
* இணையதள திரைப்பட தரவுத்தளத்தில் *வி ஆர் த நைட்*
* ஆல் மூவியில் *வி ஆர் த நைட்*
* அழுகிய தக்காளிகள் தளத்தில் *வி ஆர் த நைட்*
**வில்லியம் ஆடம்** (*William Adam*, 27 சனவரி 1909, டென் ஹாக், 3 நவம்பர் 1988, பிரசெல்சு) இடச்சு/பெல்ஜிய மெல்லுடலி ஆய்வாளர் ஆவார். மெல்லுடலிகளில் இவர் தலைக்காலிகளில் ஆய்வுகளை மேற்கொண்டுள்ளார். ஆடம் பல்வேறு வகையான கணவாய் மீன்கள், பாப்டெய்ல் ஸ்குட்களை விவரித்துள்ளார். இவற்றில் யுப்ரிம்னா ஹொயெலி (*Euprymna hoyle*) செபியா காட்டனி (*Sepia cottoni*), செபியா டோல்பூசி [*Sepia dollfusi*), செபியா டுபியா (*Sepia dubia*)', செபியா ரெசி (*Sepia reesi*), செபியா சிவெலி (*Sepia sewelli*), செபியா திரஸ்டோனி (*Sepia thurstoni*), செபியா வெர்கொய் (*Sepia vercoi*), செபியா குன்ட்செனி (*Sepiola knudseni*) குறிப்பிடத்தக்கன.

ஆடம் கான்ஸ்டன்ஸ் ஜீனெட் பார்குயிஜென் மற்றும் வணிக மாலுமியான வில்லியம் ஆடம் ஆகியோரின் மகனாக டென் ஹாக் நகரில் பிறந்தார். அங்கேயே கல்வி கற்றபின் 1926-27ல் சிறிது காலம் ஜாவாவிற்குச் சென்றார். ஜாவாவிலிருந்து தாயகம் திரும்பியபின் வுட்ரெச்ட் பல்கலைக்கழகத்தில் உயிரியல் கற்று 1933ஆம் ஆண்டு முனைவர் பட்டம் பெற்றார். இவர் தனது முனைவர் பட்ட ஆய்வினை நிலத்தில் வாழும் மெல்லுடலிகளின் சுரப்பிகளில் மேற்கொண்டார். பின்னர் பிரசல்சில் உள்ள இயற்கை அறிவியல் அருங்காட்சியகத்தில் பணியில் சேர்ந்து பலபணி நிலைகளுக்கு முன்னேறினார். 1952ஆம் ஆண்டில் பெல்ஜியக் குடிமகனானார். 1957ஆம் ஆண்டு நெதர்லாந்து ராயல் கலை அறிவியல் அகடமியின் தாளாளராகப் பொறுப்பேற்றார்.

மேற்கோள்கள்
-----------

1. ↑  van Goethem, J.L. 1989. In memoriam: William Adam, 1909–1988. *Basteria* **53**(1–3): 25–27.
2. ↑  Brongersma, L.D. (1988) *William Adam* In: *Levensberichten en herdenkingen. Koninklijke Nederlandse Akademie van Wetenschappen.* pp. 115-116.
3. ↑  "William Adam (1909 - 1988)". Royal Netherlands Academy of Arts and Sciences. 6 August 2015 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Spain
* ஜெர்மனி
* Belgium
* United States
* செக் குடியரசு
* நெதர்லாந்து

 |
| மற்றவை | 
* IdRef

 |
**வில்லியம் இசுடீபன் அட்கின்சன்** (*William Stephen Atkinson*) பிரித்தானியாவைச் சேர்ந்த வண்ணத்துப்பூச்சியியல் நிபுணர் ஆவார். வாழ்க்கையின் பெரும்பகுதி இந்தியாவில் பணியாற்றினார்.  1820 ஆம் ஆண்டு செப்டமபர் மாதம் இவர் பிறந்தார். 

இங்கிலாந்தின் சபோல்கில் மாகாணத்தைச் சேர்ந்த தாமசு டி. அட்கின்சனின் மூத்த மகனாக இவர் பிறந்தார். இவரது தந்தை ருக்லி நகரத்தில் பாதிரியாராக ஆனபோது, கனாக் சேசு பகுதியின் இயற்கையில் இவர் ஆர்வம் காட்டினார். பிரித்தானிய வண்ணத்துப் பூச்சியினங்களை சேகரிக்கத் தொடங்கினார். 1839 ஆம் ஆண்டு முதல் கேம்பிரிட்சு, டிரினிட்டி கல்லூரிக்குச் சென்ற இவர் 1843 ஆம் ஆண்டு 26 ஆவது முதல் வகுப்பு தேர்ச்சியாளர் என்ற சிறப்புடன் வெளிவந்தார்.  பின்னர் இவர் ஒரு கட்டிடப் பொறியாளராக மாறினார். ஆனால் மார்டினியர் கல்லூரியில் இவருக்கு முதல்வர் பதவி வழங்கப்பட்டது. 1854 ஆம் ஆண்டு நவம்பரில் கல்கத்தாவுக்குச் சென்றார். கிழக்கு வின்ச் பகுதியின் பாதிரியார் மகள் மான்ட்போர்டை மணந்தார்.

கல்கத்தாவில் இவர் ஆசியச் சமூகத்தில் சேர்ந்தார், பின்னர் இதன் செயலாளராக உயர்ந்தார். வங்காளத்தின் வண்ணத்துப்பூச்சி இனங்களில் ஆர்வம் காட்டினார். அந்துப்பூச்சிகளை வளர்க்கத் தொடங்கினார். பூச்சியியல் நிபுணர் என்றி திபாட்சு இசுடைண்டனுடன் தொடர்பு கொண்டார். 1857 ஆம் ஆண்டு பூச்சியியல் சங்கத்தில் உறுப்பினரானார். 1860 ஆம் ஆண்டு வங்காளத்தில் பொதுக் கல்வி இயக்குநர் பொறுப்புக்கு வந்தார். டார்சிலிங்கிற்கு சென்று மேற்பார்வை செய்தார். அங்கு விரிவான வண்ணத்துப் பூச்சி வகைகளை சேகரித்தார். கல்கத்தா தாவரவியல் பூங்காவின் தாமசு ஆண்டர்சனுடன் இணைந்து சிக்கிமிற்கு பயணம் மேற்கொண்டார். 1865 ஆம் ஆண்டு இவர் புதிய இந்திய அருங்காட்சியகத்தின் அறங்காவலர் ஆனார். பூச்சியல் நிபுணர் பிரடெரிக் மூருடன் வில்லியம் கடிதப் பரிமாற்றத்தில் இருந்தார்.

அட்கின்சன் கல்கத்தாவில் பல ஆண்டுகள் வசித்து வந்தார். பல்வேறு சித்திரங்களையும் மாதிரிகளையும் சேகரித்தார். இவரது தொகுப்பு வில்லியம் சாப்மேன் எவிட்சனால் மரணத்திற்குப் பின்னர் வாங்கப்பட்டது. இத்தொகுப்பு இலண்டனில் உள்ள இயற்கை வரலாற்று அருங்காட்சியகத்தில் வைக்கப்பட்டது. பிரடெரிக் மூர் மற்றும் எவிட்சன் ஆகியோர் இவரால் சேகரிக்கப்பட்ட பல புதிய இனங்களை விவரித்து வெளியிட்டனர்.

மேற்கோள்கள்
-----------

1. ↑  Grote, Arthur (1879). Introductory note in the descriptions of his collection by Hewitson and Moore.
2. ↑  Atkinson, William Stephen in Venn, J. & J. A. *Alumni Cantabrigienses*, கேம்பிறிட்ஜ் பல்கலைக்கழகப் பதிப்பகம், 10 vols, 1922–1958.
3. ↑  William Chapman Hewitson; Frederic Moore (1879). *Descriptions of New Indian Lepidopterous Insects: From the Collection of the Late Mr. W.S. Atkinson, M.A. F.L.S. &c.*. The Asiatic Society of Bengal. இணையக் கணினி நூலக மையம்:9625544. .

புற இணைப்புகள்
--------------

* Works by or about William Stephen Atkinson at Internet Archive
* Works by or about William Stephen Atkinson in libraries (WorldCat catalog)
**கர்ப்பூரி தாக்கூர் அமைச்சரவை** *(karpoori Thakur ministry)* 1977 ஆம் ஆண்டு சூன் மாதம் 24 ஆம் தேதி கர்ப்புரி தாக்கூர் முதலமைச்சராகப் பதவியேற்றபோது அமைக்கப்பட்ட அமைச்சரவையை குறிக்கிறது. அப்போது நடைபெற்ற சட்டப்பேரவை தேர்தலில் சனதா கட்சி மொத்தமுள்ள 325 இடங்களில் 214 தொகுதிகளைக் கைப்பற்றி வெற்றிபெற்றது. சத்யேந்திர நரைன் சின்காவை தோற்கடித்து கர்ப்பூரி தாக்கூர் பீகார் சட்டப்பேரவையின் தலைவராகத் தேர்ந்தெடுக்கப்பட்டார். இவரது அமைச்சரவையில் இடம்பெற்ற அமைச்சர்கள் விவரம் கீழே கொடுக்கப்பட்டுள்ளது.

அமைச்சரவை அமைச்சர்கள்
---------------------

* கர்ப்பூரி தாக்கூர் – முதலமைச்சர்
* கைலாசுபதி மிசுரா – முதலமைச்சருக்கு அடுத்த அதிகாரம் கொண்ட அமைச்சர்
* சோகேசுவர் மண்டல்
* கபில்தியோ சிங்
* தாக்கூர் பிரசாத்
* அனுபுலால் யாதவ்
* திருமதி. சுமித்ரா தேவி
* சச்சிதானந்த் சிங் - நீர்ப்பாசன அமைச்சர்
* சாபீர் உசேன் - சுகாதார அமைச்சர்
* தாக்கூர் முனேசுவர் சிங் - எரிசக்தி மற்றும் பின்னர் நீர்ப்பாசன அமைச்சர்
* சாம்சர் சாங் பகதூர் சிங் – தொழிலாளர் துறை அமைச்சர்

மேற்கோள்கள்
-----------

1. ↑  "Bihar Assembly Election Results in 1977". 2017-08-01 அன்று மூலம் பரணிடப்பட்டது. 2020-03-05 அன்று பார்க்கப்பட்டது.
2. ↑  Google
**வசந்த உற்சவம்**  (*Vasanthotsavam)* என்பது திருமலையில் வசந்த காலத்தின் வருகையைக் கொண்டாடும் விதமாக ஆண்டுதோறும் நடைபெறும் நிகழ்வாகும். வசந்தோற்சவம் என்றும் இந்நிகழ்வு அறியப்படுகிறது.

வசந்தோற்சவம் என்பது இரண்டு வார்த்தைகளின் தொகுப்பாகும். "வசந்த" (சமசுகிருதத்தில் வசந்த காலம்) மற்றும் "உற்சவம்" (சமசுகிருதத்தில் பண்டிகை). சித்திரை மாதத்தின் *திரயோதசி*, *சதுர்த்தசி* மற்றும் பௌர்ணமி ஆகிய மூன்று நாட்களில் இவ்விழா கொண்டாடப்படுகிறது. கிரெகொரியன் நாட்காட்டியின் படி இத்திருவிழா மார்ச்சு மாத இறுதியிலிருந்து ஏப்ரல் நடுப்பகுதிக்குள் நடைபெறுகிறது.

வரலாறு & தொடக்கம்
-----------------

திருமலையில் இத்திருவிழா கொண்டாட்டமானது அச்சுதரானாரின் காலத்தில் (சாகா 1460) பதிவு செய்யப்பட்டுள்ளது. கோவிலில் கணக்காயர் மகன் பெரிய சோலை வழங்கிய 3000 நற்பணி நிதியில் விழா துவங்கியது.

விழா
----

இந்து நாட்காட்டி மாதமான பால்குணத்தில் உத்தரபாத்ரா நட்சத்திர நாளில் நடத்தப்படும் *அங்குரார்ப்பணம்* (ஒன்பது வகையான விதைகளை விதைத்தல்) விழாவுடன் திருவிழா தொடங்குகிறது. *வசந்தோத்சவம்* விழா தொடங்குவதற்கு ஒரு நாள் முன், புண்ணிய வசனம் (சுத்திகரிப்பு சடங்குகள்), வாஸ்து சாஸ்தி (தெய்வம் மற்றும் இயற்கையின் இறைவன் மற்றும் அவற்றின் கூறுகள் மற்றும் இயற்கை சக்திகள் மற்றும் திசைகள் மற்றும் சுற்றுச்சூழலின் இறைவன் மற்றும் தெய்வம்) மற்றும் *சம்ப்ரோக்ஷணம்* சடங்குகள் செய்யப்படுகின்றன. இதனைக் கோவில் பூசாரிகள் (புனித பிரதிஷ்டை) மேற்கொள்கின்றனர். இந்த சடங்குகளில் கலந்துகொள்ளப் பொதுமக்களுக்கு அனுமதி இல்லை.

*அபிஷேகம்* - குறிப்பாக *ஸ்னபன திருமஞ்சனம்* (புனித ஸ்நானம்) என்று அழைக்கப்படும், *உற்சவ மூர்த்தி* மற்றும் அவரது துணைவியார்களுக்குக் கோயில் வளாகத்திற்கு வெளியே உள்ள வசந்தோற்சவ மண்டபத்தில் மூன்று நாட்களும் செய்யப்படுகிறது. மூன்றாம் நாள், இராமர், சீதை, லட்சுமணன் மற்றும் அனுமன் ஆகியோருடன் கிருஷ்ணர் மற்றும் ருக்மிணி ஆகியோர் வசந்த மண்டபத்தில் எழுந்தருளுகின்றனர். இரவு இத்தெய்வங்களின் வீதி உலா மாடவீதிகளில் நடைபெறும்.

2006ஆம் ஆண்டு கோயில் சுற்றுப்புறச் சீரமைப்புப் பணியின் ஒரு பகுதியாக வசந்தோற்சவ மண்டபம் இடிக்கப்பட்டது. இதன் பின்னர் பிரதான கோயிலுக்கு எதிரே அமைந்துள்ள வைபவத்சவ மண்டபம் இத்திருவிழாவிற்குப் பயன்படுத்தப்படுகிறது.

* வசந்த உற்சவ படங்கள்
* கிருஷ்ணர் தனது மனைவி ருக்மணி தேவியுடன்கிருஷ்ணர் தனது மனைவி ருக்மணி தேவியுடன்
* நான்கு மாட வீதிகள் வழியாக உற்சவ ஊர்வலம்நான்கு *மாட* வீதிகள் வழியாக உற்சவ ஊர்வலம்
* கோவிலின் பிரதான வாசல் முன் ஊர்வலம்கோவிலின் பிரதான வாசல் முன் ஊர்வலம்

பக்தர்கள் பங்கேற்பு
-------------------

*வசோந்தோத்சவம்* என்பது ஆர்ஜித சேவை - கட்டண சேவையாகும். பக்தர்கள் விழாவைக் காணப் பணம் செலுத்தவேண்டும். ஒவ்வொரு அனுமதிச் சீட்டின் விலை 300 ($7) ஆகும். அபிஷேக மண்டபத்திற்குள் ஒருவர் நுழைவதைத் தவிர, சீட்டு வைத்திருப்பவர் ஆண் எனில், பட்டு *அங்கவஸ்திரம்* ஒன்றும், பெண் எனில் இரவிக்கை துண்டு ஒன்றும், 2 தோசை, 1 வடை மற்றும் கோவில் *அன்னப்பிரசாதம்* (அரிசியினால் சமைக்கப்பட்ட உணவு) வழங்கப்படுகிறது.

இதனையும் காண்க
--------------

* வசந்த மண்டபம்

மேற்கோள்கள்
-----------

1. ↑  "TTD Annual Sevas - Vasanthotsavam". TTD official website. 2007-05-16 அன்று மூலம் பரணிடப்பட்டது. 2008-04-18 அன்று பார்க்கப்பட்டது.
2. 1 2  N, Ramesan (1981). *The Tirumala Temple*. Tirupati: TTD.
3. 1 2  "Vasanthotsavam begins". *தி இந்து*. 2006-04-12. 2006-04-19 அன்று மூலம் பரணிடப்பட்டது. 2008-04-18 அன்று பார்க்கப்பட்டது.
4. ↑  "Annual Sevas". Tirumala official website. 2007-05-14 அன்று மூலம் பரணிடப்பட்டது. 2008-04-18 அன்று பார்க்கப்பட்டது.
வில்லியம் இராடுகிளிப் பிர்ட்(1804–1881) ஒரு 19 ஆம் நூற்றாண்டு ஆங்கிலேயப் பயில்நிலை வானியலாளர் ஆவர். இலண்டன் விக்டோரியா பூங்கா வான்காணத்தில் தூணருகே பிர்ட் நிற்கும் இந்த ஒளிப்படம் 1867 அக்தோபரில் எடுக்கப்பட்ட்து.
**வில்லியம் இராடுகிளிப் பிர்ட்** *(William Radcliffe Birt)* FRAS (1804–1881) ஒரு 19 ஆம் நூற்றாண்டு ஆங்கிலேயப் பயில்நிலை வானியலாளர் ஆவர். இவர் அரசு வானியல் கழ்கத்தின் ஆய்வுறுப்பினர் ஆவார். இவ்ர் ஜான் எர்ழ்செலுடன் பலகாலமாகப் பணிபுரிந்துள்ளார். அப்போது 1843 இலிருந்து 1850 வரை புவி வளிமண்டல அலைகள் பற்றிய வானிலையியல் ஆராய்ச்சியில் பேரளவில் ஈடுபட்டுள்ளார். இவரது பணிகளின் பெரும்பகுதி ந்மெரிக்க மெய்யியலாளர் கழகத்தின் அறிவியலார் ஆய்வுத் தொகுப்பில் ஆவணப்படுத்தப்பட்டுள்ளது.

எர்ழ்செலின் பரிந்துரை பேரில் பிர்ட் 1840 களின் பிற்பகுதியில் கியூவ் வான்காணகத்தில் பணியில் ஈடுபட்டார். கியூவ் வான்காணகத்தின் அப்போதைய இயக்குராக பிரான்சிசு உரொனல்ட்சு விளங்கினர். இவர் அப்போது பின்னவரின் விரிவான வளிமண்டல மின்சாரம், பிற வானிலை சார்ந்த நோக்கீடுகளைப் பகுப்பாய்வு செய்து வெளியிட்டார். ப்போது இருவரும் இணைந்து வளிமண்டல மேலடுக்கு வானிலைகளைப் பதிவுசெய்யவல்ல பட்ட்த்துக்கான வடிவமைப்பில் ஈடுபட்டுள்ளனர். பிர்ட் 1849 இன் பிற்பகுதியிலுரொனல்ட்சின் உதவியாளராக பணியமர்த்தப்பட்டார். ஆனல் சிரிது காலத்துக்குள் இருவருக்கும் இடையிலான உறவு கசக்கலானது. எனவே கியூவ் குழு 1848 இனிடையில் பிர்ட்டைப் பதவி விலகுமாறு வேண்டினர்.

பிர்ட் நிலாக் குழிப்பள்ளம் இவரது நினைவாகப் பெயரிடப்பட்டது.

மேற்கோள்கள்
-----------

1. ↑  "Mr W R Birt FRAS". *The Cornishman* (182): p. 4. 5 January 1882.
2. ↑  Ronalds, B.F. (2016). *Sir Francis Ronalds: Father of the Electric Telegraph*. London: Imperial College Press. பன்னாட்டுத் தரப்புத்தக எண்:978-1-78326-917-4.

மேலும் படிக்க
-------------

* Forbes, Eric (1970–80). "Birt, William Radcliff". *Dictionary of Scientific Biography* **2**.  நியூயார்க்: Charles Scribner's Sons. 147. ISBN 978-0-684-10114-9.
* Obituary in MNRAS, (1882), v. 42, p. 142-144.

வெளி இணைப்புகள்
---------------

* Vladimir Jankovic, 'John Herschel's and William Radcliffe Birt's research on atmospheric waves' பரணிடப்பட்டது 2018-03-31 at the வந்தவழி இயந்திரம்
* Scientists Collection
* குட்டன்பேர்க் திட்டத்தில் வில்லியம் இராடுகிளிப் பிர்ட் இன் படைப்புகள்
* ஆக்கங்கள் வில்லியம் இராடுகிளிப் பிர்ட் இணைய ஆவணகத்தில்
தாண்டவம் காட்சி
**பெரிணி சிவதாண்டவம்** அல்லது **பெரிணி தாண்டவம்** என்பது தெலங்காணாவின் பழமையான நடன வடிவமாகும். இது சமீப காலத்தில் புத்துயிர் பெற்றுள்ளது. காக்கத்தியர் வம்ச ஆட்சியின் போது இது செழித்தது. இந்துக் கடவுளான சிவபெருமானின் நினைவாக பெரிணி நிகழ்த்தப்படுகிறது. மேலும் இது பண்டைய காலங்களில் வீரர்கள் போருக்குச் செல்வதற்கு முன்பு நிகழ்த்தப்பட்டதாக நம்பப்படுகிறது. நடராஜ ராமகிருஷ்ணா ராமப்பா கோயிலில் உள்ள பழைய கையெழுத்துப் பிரதிகள் மற்றும் சிற்பங்களைப் படித்து இக்கலை வடிவம் மீட்டெடுக்கப்பட்டது.

நடனம்
-----

பெரிணி சிவ தாண்டவம் பொதுவாக ஆண்களால் ஆடும் நடன வடிவமாகும். இது 'போர்வீரர்களின் நடனம்' என்று அழைக்கப்படுகிறது. போர்க்களத்திற்குச் செல்லும் முன் போர்வீரர்கள் சிவபெருமானின் சிலைக்கு முன்பாக இந்த நடனத்தை ஆடுகிறார்கள். வாரங்கலில் தங்கள் வம்சத்தை நிறுவிக் கிட்டத்தட்ட இரண்டு நூற்றாண்டுகள் ஆட்சி செய்த காகத்தியர்களின் ஆட்சியின் போது பெரிணி தன் உச்சத்தை அடைந்தது. ஜயப சேனானியின் சமசுகிருத நூலான *நர்த்திய ரத்னாவளியில்* இந்நடன வடிவம் குறிப்பிடப்பட்டுள்ளது. இதன் சிக்கலான அசைவுகள் மற்றும் தொன்மங்களின் அடிப்படையில், நடன வடிவம் நீண்ட காலத்திற்கு முன்பே வளர்ந்ததாக நம்பப்படுகிறது.

இந்த நடன வடிவம் 'ப்ரேரனா' (உத்வேகம்) மற்றும் உச்ச நடனக் கலைஞரான சிவபெருமானுக்கு அர்ப்பணிக்கப்பட்டது என்று நம்பப்படுகிறது. வாரங்கலில் உள்ள ராமப்பா கோயிலின் கர்ப்பக் குடி (சன்னதி சன்னதி) அருகே உள்ள சிற்பங்களில் இந்த நடனத்திற்கான சான்றுகளைக் காணலாம்.

பெரிணி என்பது பறையினை ஒலிக்கும் துடிப்புடன் நடனமாடுவார்கள். நடனக் கலைஞர்கள் தங்கள் உடலில் சிவனின் சக்தியை உணரும் நிலைக்குத் தங்களைத் தாங்களே ஈடுபடுத்திக் கொள்கிறார்கள். நடனமாடும் போது சிவனை தனக்குள் வருமாறும், அழைத்து அவர் தங்களுக்குள் வந்ததாக உணர்ந்து சிவனைப் போன்றே நடனமாடுகிறார்கள். கோயில்களுக்கு முன்பாக உள்ள சிறப்பு மேடைகளில் நடனம் ஆடப்படுகிறது. காகதீய வம்சத்தின் வீழ்ச்சிக்குப் பிறகு பெரிணி நடன வடிவம் கிட்டத்தட்ட மறைந்து போனது. ஆனால் முனைவர் நடராஜ ராமகிருஷ்ணா பெரிணி நடனத்தில் மறுமலர்ச்சியைக் கொண்டு வந்தார்.

மேலும் பார்க்கவும்
------------------

* தாண்டவம்

மேற்கோள்கள்
-----------

1. 1 2 3  P. Surya Rao (10 November 2006). "Blast from the past". *The Hindu*. 11 November 2007 அன்று மூலம் பரணிடப்பட்டது.
2. 1 2  Gupta, Roxanne Kamayani (2000-03-01) (in en). *A Yoga of Indian Classical Dance: The Yogini's Mirror*. Simon and Schuster. பன்னாட்டுத் தரப்புத்தக எண்:978-1-59477-527-7. .
3. 1 2 3  Ponvannan, Gayathri (2022-01-25) (in en). *100 Great Chronicles of Indian History: From Cave Paintings to the Constitution*. Hachette India. பன்னாட்டுத் தரப்புத்தக எண்:978-93-91028-77-0. .
4. 1 2  Morgenroth, Wolfgang (2020-05-18) (in en). *Sanskrit and World Culture: Proceedings of the Fourth World Sanskrit Conference of the International Association of Sanskrit Studies, Weimar, May 23–30, 1979*. Walter de Gruyter GmbH & Co KG. பன்னாட்டுத் தரப்புத்தக எண்:978-3-11-232094-5. .
5. ↑  "Telangana's Perini dance, 'Naatu Naatu' by Korean embassy get PM Minister Narendra Modi thumbs-up |". *The Times of India*. 2023-02-27. .
6. ↑  "Kuchipudi legend Nataraja Ramakrishna passes away" (in en-IN). *The Hindu*. 2011-06-07. .

வெளி இணைப்புகள்
---------------

* நடராஜ ராமகிருஷ்ணா
**அபராஜிதா கோபி** என்பவர் இந்திய அரசியல்வாதி ஆவார். 2013ல் இவர் அகில இந்திய பார்வர்டு பிளாக்கின் மத்தியக் குழு உறுப்பினரானார். அபராஜிதா கோபி 2009 வரை மேற்கு வங்கத்தில் கட்சியின் செயலக உறுப்பினராக இருந்தார். 2000 வாக்கில் இவர் மாநிலத்தில் கட்சியில் மிக உயர்ந்த பெண்மணியாக இருந்தார். பார்வர்டு பிளாக் கட்சியின் மகளிர் பிரிவான அகில இந்திய அகர்காமி மகிளா சமிதியின் தலைவி ஆவார். அபராஜிதா கோபி 1977 மற்றும் 1991க்கு இடையில் மேற்கு வங்கத்தின் சட்டமன்ற உறுப்பினராகப் பதவி வகித்தர்.

கூச் பெகரில் உள்ள சுனிதி அகாதமியில் மாணவராக இருந்தபோது, நேதாஜி சுபாஷ் சந்திரபோஸின் பிறந்தநாளைக் கொண்டாடும் உரிமைக்கான போராட்டத்தில் மாணவர்களை வழிநடத்தினார்.

கோபி 1972 மேற்கு வங்க சட்டசபைத் தேர்தலில் கூச் பெகர் வடக்கு தொகுதியில் போட்டியிட்டார். இவர் 19,846 வாக்குகள் (40.07%) பெற்று இரண்டாவது இடத்தைப் பிடித்தார். 1977ஆம் ஆண்டு மீண்டும், சட்டமன்றத் தேர்தலில் இதே தொகுதியில் போட்டியிட்டு வெற்றி பெற்றார். இவர் 32,792 வாக்குகள் (63.07%) பெற்றார். கோபி 1982-ல் கூச் பெஹார் வடக்கு தொகுதியைத் தக்க வைத்துக் கொண்டார். இம்முறை 46,810 வாக்குகள் (57.15%) பெற்றார். 1987ஆம் ஆண்டு நடைபெற்ற தேர்தலில் 49,172 வாக்குகள் (54.74%) பெற்றார்.

மேற்கோள்கள்
-----------

1. ↑  All India Forward Block. *Central Committee - She was unanimously elected in the 17th Party Congress பரணிடப்பட்டது ஏப்ரல் 9, 2014 at the வந்தவழி இயந்திரம்*
2. ↑  All India Agragami Mahila Samity. *Central Committee பரணிடப்பட்டது ஏப்ரல் 9, 2014 at the வந்தவழி இயந்திரம்*
3. ↑   *The Quarterly Review of Historical Studies*. Institute of Historical Studies. 2004. பக். 125. .
4. ↑  Election Commission of India. *Statistical Report on General Election, 1972 to the Legislative Assembly of West Bengal*
5. ↑  Election Commission of India. *Statistical Report on General Election, 1977 to the Legislative Assembly of West Bengal*
6. ↑  Election Commission of India. *Statistical Report on General Election, 1982 to the Legislative Assembly of West Bengal*
7. ↑  Election Commission of India. *Statistical Report on General Election, 1987 to the Legislative Assembly of West Bengal*
**நீலக் குறுமீன்** *(blue dwarf)* அல்லது **நீலக் குறளி**என்பது ஒரு செங்குறுமீன் தன்நீரக எரிபொருள் தீர்ந்ததும் உருமாறும் புதிய வடிவமாகக் கருதப்படும் விண்மீனின் வகையாகும். இது நிலவும் விண்மீன் வகையல்ல. எதிர்காலத்தில் உருவாகும் என கோட்பாட்டின்படி முன்கணித்த விண்மீன் வகையாகும். செங்குறுமீன்கள் மிக மெதுவாக நீரக அணுக்கருப் பிணைவை நிகழ்த்தி அகட்டில் உள்ள நீரகத்தை மட்டுமன்றி முழுப்பகுதி நீரகத்தையும் வெப்பச் சுழற்சியால் எரிக்க தேவையான கால அளவுக்கு நம் புடவி போதுமான அகவை முதிராததால் இதுநாள்வரை நீலக் குறுமீன் ஏதும் உருவாகவில்லை. ஆனால் அவை எதிர்காலத்தில் உருவாகும் எனக் கோட்பாட்டியலாக முன்கணிக்கப்பட்டுள்ளது.

அகவை முதிர முதிர, விண்மீன்கள் ஒளிர்மையில் கூடுவதால் ஆற்றலை வேகமாக கதிர்வீச வேண்டும். அப்போது தான் அவை சமனிலையில் இருக்க முடியும்.. செங்குறுமீனைவிடப் பெரிய விண்மீன்கள் தம் அளவைப் பெருக்கிக் கூடுதல் மேற்பரப்புள்ள செம்பெருமீன்களாகி இப்பணியை நிறைவேற்றும். ஆனால் 0.25 சூரியப் பொருண்மையினும் சிறிய செங்குறுமீன்கள் விரிவடையாமல், தம் கதிர்வீசும் வீத்த்தை மேற்பரப்பு வெப்பநிலையை உயர்த்துவதால் கூட்டுகின்றன. இதனால் அவை நீல விண்மீன் ஆகின்றன. வெப்பநிலை உயரும்போது செங்குறுமீன்களின் அடுக்குகள் ஒளித்தடுக்க முடியாத்தால் இந்நிலை ஏற்படுகிறது.

நீரக எரிபொருள் முழுவதும் தீர்ந்ததும் நீலக் குறுமீன்கள் வெண்குறுமீனாகப் படிமலரும். அதே போல வெண் குறுமீன் அறுதியாகக் கருப்புக் குறுமீன் ஆக மாறும்.

மேற்கோள்கள்
-----------

1. 1 2 3  Adams, F. C.; P. Bodenheimer; G. Laughlin (2005). "M dwarfs: planet formation and long term evolution". *Astronomische Nachrichten* **326** (10): 913–919. doi:10.1002/asna.200510440. Bibcode: 2005AN....326..913A. .
**கிழக்கு லண்டன் மசூதி** (*East London Mosque* ) இங்கிலாந்தின் லண்டன் நகரில் ஒயிட்சேப்பல் சாலையில் அமைந்துள்ள பள்ளிவாசல் ஆகும். இங்கிலாந்தில் அமைந்துள்ள மிகப்பெரிய பள்ளிவாசலாக இது விளங்குகின்றது.இந்தப் பள்ளிவாசலும் லண்டன் முசுலிம் மையமும் இப்பகுதியில் இசுலாமிய சமயத்திற்கும் பண்பாட்டிற்கும் மையங்களாக விளங்குகின்றன. இந்தப் பள்ளிவாசல் 1985 ஆம் ஆண்டு திறக்கப்பட்டது. இங்கு 7,000 நபர்கள் தொழ முடியும்.
 இந்த மசூதி இங்கிலாந்து நாட்டிலேயே முதன்முதலில் 1986 ல் ஒலிப்பெருக்கி பயன்படுத்த அனுமதிக்கப்பட்ட மசூதி ஆகும்.

அமைப்பு
-------

மசூதியின் உட்புற தோற்றம்
இம்மசூதியில் 7,000 நபர்கள் தொழலாம்.உள்ளே நூலகம்,பல பயன்பாட்டு அறை,வானொலி நிலையம்,கருத்தரங்கு அறை ஆகியவை உள்ளன..இந்த கருத்தரங்கு அறை நோன்புக்காலங்களில் நோன்பு முடிகின்ற நேரத்தில் சந்திக்கின்ற இடமாகவும் இது உள்ளது.கட்டிடத்தின் மேற்பகுதியை 3 மினார் கோபுரங்கள் சீர் செய்கின்றன.தகருத்தரங்கு அறை ங்க நிற குவிமாடம் மேற்பகுதியில் உள்ளது.

லண்டன் முசுலிம் கலாச்சார மையம்
------------------------------

லண்டன் முசுலிம் கலாச்சார மையம்
கிழக்கு லண்டன் மசூதியும் லண்டன் முசுலிம் கலாச்சார மையமும் இப்பகுதியில் இசுலாமிய சமயத்திற்கும் பண்பாட்டிற்கும் மையங்களாக விளங்குகின்றன.லண்டன் முசுலிம் கலாச்சார மையம் 2001 ல் இளவரசர் சார்லசால் தொடங்கிவைக்கப்பட்டது. தொடக்க விழாவில் 15,000 நபர்கள் கலந்து கொண்டனர்.

விருது
------

2008 ஆம் ஆண்டு அக்டோபரில் கிழக்கு லண்டன் மசூதி மற்றும் லண்டன் முஸ்லீம் மையம் ஆகியவற்றிற்கு "உலக அமைதி மற்றும் ஒற்றுமைக்காக" இஸ்லாமிய சேனல் மையம் சார்பாக சிறந்த மசூதி விருது வரங்கப்பட்டது.

இதனையும் காண்க
--------------

* அல் அக்சா பள்ளிவாசல்-- யெருசலம்
* ஜாமா பள்ளி- டெல்லி
* மஸ்ஜிதுல் ஹராம் -- மக்கா
* அல்-மஸ்ஜித் அந்-நபவி -- மதினா

மேற்சான்றுகள்
-------------

1. ↑  Religion in England and Wales 2011 Office for National Statistics
2. ↑  How the East London mosque is fighting Islamic State, discouraging muslims from joining it பரணிடப்பட்டது 2015-02-18 at the வந்தவழி இயந்திரம் Gold Coast Bulletin
3. ↑  Eade, John (1996). Metcalf, Barbara Daly. ed. *Making Muslim Space in North America and Europe*. Berkeley: University of California Press. பன்னாட்டுத் தரப்புத்தக எண்:0520204042.. பார்த்த நாள்: 19 April 2015.
4. ↑  Project page for the London Muslim Centre Markland Klaschka Limited
5. ↑  Prince joins Ramadan ceremony BBC website
6. ↑  Model Mosque Competition Global Peace and Unity
7. ↑  Britain's Muslims Vote their Best Mosques IslamOnline (5 Nov. 2008), by Emdad Rahman.

வெளி இணைப்புகள்
---------------

* கிழக்கு லண்டன் மசூதி இணையத்தளம்